**Tisztelt Szülők!**

A Deák Ferenc Középiskolai Kollégiumba a 2023/2024-es tanévre a beköltözés napja

**Gólyáknak: 2023. 08.29. (kedd) 12-14 óráig,**

**A többi tanuló részére: 2023. 08.31 (csütörtök) 12-18 óráig.**

**Szülői értekezlet az új beköltöző tanulók szüleinek részére:**

**2023. 08. 29. kedd 14:00-tól**

(Amennyiben a fentiektől eltérő időpontban szeretnének beköltözni, kérjük, mindenképpen jelezzék elérhetőségeinken!)

Amennyiben gyermeke nem költözik be a fenti időpontokban, vagy nem jelzi a későbbi beköltözés okát, úgy a várólistán szereplő tanulók kapnak elhelyezést.

A kollégiumban étkezési térítési díjat kell fizetni, melynek összege független a szülők

anyagi helyzetétől.

- Az 1-2 gyermeket nevelő szülők a nyersanyagnorma 100%-át,

- 3 vagy több kiskorú vagy fiatalkorú gyermeket nevelők a nyersanyagnorma 50%-át,

- Tartósan beteg vagy sajátos nevelési igényű (SNI) gyermeket nevelő szülők a nyersanyagnorma 50%-át

- Gyermekvédelmi kedvezményben részesülők a nyersanyagnorma 50 %-át fizetik.

- Nagykorú és saját jogán iskoláztatási támogatásra jogosult (ehhez a támogatásnak atanuló nevére szóló-folyósításáról a Magyar Államkincstár határozata szükséges) a nyersanyagnorma 50 %-át fizeti.

Az étkezéssel kapcsolatos tudnivalókat megtalálják honlapunkon: <http://deakteszt.imsinvent.hu/etkezes-igenybevetelehez-kapcsolodo-informaciok/>

Étkezési igényüket a MultiSchool szülői modulon keresztül adhatják le. Ennek feltétele az étkezéshez szükséges nyomtatványok kitöltése és elküldése 2023.06.30-ig a [deak.kollegium1@gmail.com](mailto:deak.kollegium1@gmail.com) címre.

**50%-os térítési díj: 496Ft/nap (reggeli-ebéd-vacsora)**

**100%-os térítési díj: 992Ft/nap (reggeli-ebéd-vacsora)**

(A fenti árak szeptembertől változhatnak!)

**Étkezés csak 2023.09.01-től vehető igénybe**, így korábbi beköltözés esetén kérjük, gondoskodjanak hideg ennivalóról/költőpénzről! (a kollégiumban van lehetőség hűtőszekrény- és konyhahasználatra)

Kollégiumunkban a tanulók **beléptető rendszerét** elektronikus kártyával végezzük.

**Az első kártya díjtalan. Elhagyása vagy megrongálódása esetén pótolni kell, ami**

**680.-Ft befizetése után történik.**

**A kollégiumba való beköltözéskor az alábbiakat kérjük:**

* **2 db igazolványképet**;
* **Orvosi igazolást** arról, hogy áll-e a tanuló valamilyen betegség miatt kezelés vagy gondozás alatt.
* **Iskolalátogatási igazolást** arról, hogy a tanuló középfokú közoktatási intézményben nappali tagozaton tanul.
* **Szakértői véleményt,** amennyiben a tanuló sajátos nevelési igényű
* az utolsó befejezett tanév **bizonyítványának fénymásolatát**
* **Alapgyógyszereket, melyek szükség esetén rendelkezésre áll** (fájdalom-,

lázcsillapító, görcsoldó stb.)

Az esetleges rendszeres gyógyszerszedésről, folyamatban lévő orvosi kezelésről kérjük, hogy mindenképpen tájékoztassanak bennünket!

A **TAJ-**számot tartalmazó **társadalombiztosítási kártyát** a tanuló hozza magával, mert ennek hiányában nem részesülhet ingyenes orvosi ellátásban.

**A kollégiumban szükséges felszerelések:**

Szobapapucs, pizsama, 1 db. lakat, 1 db. ételdoboz, fogmosó-és tisztálkodási

eszközök, törülköző, wc papír, konyharuha, kés, villa, kanál, vizespohár,

ünneplőruha (öltöny, nyakkendő, fehér ing, ill. sötét szoknya, fehér blúz), vállfák,

(lepedő, paplan-, párnahuzat hozható), szemeteszsák

Nagyobb értékű műszaki eszközöket (számítógép, magnó, hűtőszekrény stb.) csak szülői engedéllyel és a kollégium gondnokának hozzájárulásával hozhat be a tanuló. Ezekért a tárgyakért felelősséget nem vállalunk! A kollégiumban rendelkezésre áll mosógép, vasaló, mikrohullámú sütő, tűzhely.

Az otthonosság érdekében köszönettel fogadunk minden olyan eszközt vagy anyagot,

amivel a lakószobákat, közösségi tereket dekorálni lehet.

A kollégiumba történő beköltözéskor ismertetjük tanulóinkkal a Házirendet és a

Napirendet.

A kollégiumi Házirend megsértése, a tanulói feladatok hanyag végzése vagy a

tanári instrukció megszegése súlyos fegyelmi vétség, ami a kollégiumból való

kizáráshoz vezethet.

A kollégium péntekenként 16:00-kor bezár, és minden vasárnap 16:00-kor nyit. Amennyiben a tanuló az ügyeletes kollégiumban kívánja tölteni a hétvégét, kérjük, hogy szerdáig jelezze a csoportvezető nevelőtanárának. Amennyiben szükségük van hétvégi elhelyezésre a szeptember 1-ei hétvégére, kérjük, hogy augusztus 29-éig jelezzék számunkra a [titkarsag.dfk@gmail.com](mailto:titkarsag.dfk@gmail.com) e-mail címen.

**A beköltözést követő 3 napon belül az ideiglenes lakcímbejelentés kötelező.**

**A tanulók kötelessége betartani a mindenkori járványügyi szabályokat, melyekről őket és a szülőket is tájékoztatjuk.**

*Az intézményre vonatkozó nyilvános dokumentumok (Házirend, SZMSZ, Pedagógiai*

*Program) és a programjainkon készült felvételek megtalálhatóak a kollégium*

*weblapján.*

2013/2014-es tanévtől a Kollégiumi Nevelés Országos Alapprogramja alapján kollégiumunkban kötelező, illetve **kötelezően** **választható** foglalkozásokat kell szerveznünk. A kötelező foglalkozások száma és tematikája évfolyamonként változó. Az évi 22 óra 12 témakört dolgoz fel. (lásd. Pedagógiai Program)

A tanulóknak a szeptember elején beindított szabadidős foglalkozások közül egyet kell

választaniuk, amelyen a tanév végéig kötelesek részt venni.

Az év elején beindított – törvényileg előírt foglalkozások körébe tartozó –

korrepetálásokon és felzárkóztató foglalkozásokon a tanulók részvétele kötelező.

**Az SNI-s és BTMN-es tanulók** számára fejlesztőpedagógiai és gyógypedagógiai foglalkozásokat szervezünk.

Tanítási szünetekben ügyeletes kollégiumok látják el a tanulók felügyeletét (pl. őszi-téli-tavaszi-nyári szünetek idején).

**Nagyon fontos, hogy gyermekük hétvégén otthonában a hétfői tanítási napra**

**alaposan felkészüljön.**

A kollégium napirendje szerint vasárnap este 21 óráig (a kilencedikeseknek 20 óráig)

kell visszaérkezni hazulról. Csak nagyon indokolt esetben tehetünk kivételt, mert a

későbbi érkezés nemcsak gyermekük, hanem társai pihenését is zavarja.

Ha gyermekük otthon megbetegszik, kérjük, haladéktalanul jelezzék nekünk e-mailben

vagy telefonon, közölve érkezésének várható időpontját is.

Információ hiányában 24 óra eltelte után rendőrségi körözést kell kiadnunk.

A kollégium elérhetőségei:

**A kollégium postai címe: 1143 Budapest, Tábornok utca 22.**

**webcím**: www.deak-koll.edu.hu

**e-mail**: titkarsag.dfk@gmail.com

Telefonszám: **06-1-606-7250**

Bízunk abban, hogy gyermeke hasznosan és eredményesen fogja eltölteni az új

tanévet! Gyermekét szeretettel várják tanáraink, a kollégium dolgozói és a Tanulói

Önkormányzat tagjai.

Budapest, 2023. június Busku Zoltán

igazgató